Джо Байдън е сигурен в победата Джо Байдън изрази увереност , че печели изборите в ключовите щати Пенсилвания , Джорджия и Аризона . Кандидатът на демократите увери , че е на път да спечели над 300 електорални гласа при необходими му за победата 270 . Пред прага на все по - вероятната си изборна победа , кандидатът на демократите Джо Байдън призова американците към единство . „ Може и да сме противници , но не сме врагове " , заяви той в момент , когато тече преброяването на последните бюлетини от гласуването във вторник и подадените преди това гласове по пощата . „ Ще спечелим това състезание с ясно мнозинство " , увери 77 - годишният Байдън в обръщение , което направи от Уилмингтън в щата Делауеър . В четири щата Байдън води пред Тръмп Това показват и последните резултати от преброяването на подадените гласове в щатите Пенсилвания , Джорджия , Аризона и Невада , където демократът води . В същото време Байдън подчерта , все още не се обявява за победител . За разлика от него опонентът му и настоящ президент Доналд Тръмп още в изборната нощ се обяви за победител без никакво основание и на няколко пъти заяви , че демократите се опитвали с измама да му отнемат изборната победа . В петък Джо Байдън увеличи преднината си в щата Невада почти двойно и вече води с повече от 22 хиляди гласа . Експертите твърдят , че Тръмп вече не е в състояние да стопи тази преднина . От ключовите щати сегашният президент продължава да води в Северна Каролина . В щата Аризона обаче преднината на Байдън намаля до почти 30 хиляди гласа . С този щат сметката на Байдън ще набъбне до 264 електорални гласа и той ще се нуждае от победа в само още един от ключовите щати . В обръщението си кандидатът за президент обяви , че със своята подгласничка Камала Харис още отсега започват да работят над мерки за овладяване на пандемията от коронавирус . „ Не можем да помогнем на починалите , но бихме могли да спасим много животи в идните месеци " , каза Байдън . Той смята политиката на президента Тръмп относно пандемията за пълен провал , която е виновна за смъртта на много американци . Броят на заразените в САЩ продължава да нараства неудържимо – през последните три дни страната бележи нови мрачни рекорди с по около 130 хиляди нови заразявания на денонощие . Тръмп оспорва , дава " голяма пресконференция " Републиканската партия в щата Пенсилвания поиска от Върховния съд да спре преброяването на постъпилите по пощата гласове след края на изборния ден . Междувременно конституционният съдия Самюел Алито постанови гласовете , пристигащи след края на изборния ден , да бъдат преброявани и смятани отделно . На този фон Джо Байдън призова хората да бъдат търпеливи . Той е наясно , че в момента има огромно напрежение , но призовава за това да се даде необходимото време за приключване на изборния процес . Междувременно Доналд Тръмп обяви в Туитър , че във Филаделфия , щата Пенсилвания , неговите адвокати ще дадат " голяма пресконференция " . Тя е насрочена за тази събота в 18 : 30 часа българско време . В Пенсилвания , три дни след гласуването на изборите във вторник , по пощата са пристигнали допълнително 13 500 изборни бюлетини .